
§ 1. Regulativets anvendelse.

1.1. Dette regulativ skal anvendes ved alle stævner, som afholdes under Parasport Danmark. Det er Parasport Danmarks Idrætsudvalg for Showdown, herefter benævnt Showdownudvalget som skal sørge for, at Parasport Danmarks generelle bestemmelser for afholdelse af stævner følges.

1.2. Ændringer i regulativet kan normalt kun træde i kraft fra starten af en sæson, det vil sige den 1. juli. Showdownudvalget har ikke pligt til at lade ændringer i et regulativ godkende af landsmødet. Showdownudvalget har pligt til at udsende ændringer i regulativet til klubberne, sådan at alle kan gøre sig bekendt med de gældende regler. Det gælder også, hvis Showdownudvalget udsteder en dispensation fra regulativet.

1.3. Dispensationer fra regulativet kan kun gives af Showdownudvalget. Dispensationen er kun gældende til det stævne, hvortil den er udstedt.

1.4. Alle turneringer spilles efter de af IBSA godkendte og gældende regler for Showdown. Der kan kun i helt særlige tilfælde udstedes dispensationer fra IBSA’s regler for Showdown.


[bookmark: OLE_LINK9]§ 2. Stævnejury og protestsager.1

[bookmark: OLE_LINK2][bookmark: OLE_LINK3][bookmark: OLE_LINK4]2.1. Ved alle stævner hvor der deltager mere end en (1) klub udpeges der en stævnejury. Stævnejuryen udpeges af showdownudvalget. Stævnejuryen er den øverste myndighed under behandling af protestsager.

2.2. Stævnejuryen består af fire (4) personer, turneringslederen, en (1) dommerrepræsentant og to (2) spillerrepræsentanter. De to spillerrepræsentanter skal deltage i stævnet for hver sin klub. Hvis der er tale om stemmelighed i stævnejuryen, er turneringslederens stemme udslagsgivende.

2.3. Stævnejuryen har disse opgaver: Stævnejuryen skal holde øje med, at spillets regler og regulativets bestemmelser overholdes. Stævnejuryen bør se så mange kampe som muligt for at sikre den bedst mulige baggrund, hvis der indgives protestsager. Stævnejuryen skal behandle de protestsager, som indgives under stævnet.

2.4. I tilfælde af inhabilitet udpeger stævnejuryen en stedfortræder for det inhabile jurymedlem. Spørgsmål om inhabilitet skal afgøres, før stævnejuryen kan behandle den indgivne protest.

[bookmark: OLE_LINK7][bookmark: OLE_LINK8]2.5. Alle deltagende spillere har ret til at indgive en protest. Protesten skal indgives skriftligt til turneringslederen senest femten (15) minutter efter afslutningen af den pågældende kamp. Sammen med protesten afleveres et gebyr på 250 Kr. Turneringslederen har derefter pligt til at indkalde stævnejuryen ved først mulige lejlighed. Under behandlingen af en protest udpeges en midlertidig turneringsleder, hvis eneste opgave er at kalde nye kampe ud, sådan at stævnet ikke sættes i stå.

2.6. Stævnejuryen behandler protesten gennem en samtale med de involverede parter. Derefter har stævnejuryen mulighed for at tilbyde, at kampen eller dele af kampen kan spilles om.

[bookmark: OLE_LINK5][bookmark: OLE_LINK6]2.7. Får klageren medhold i den indgivne protest, bliver gebyret returneret, når klageren informeres om udfaldet. Får klageren ikke medhold i den indgivne protest, indgår gebyret i stævnets regnskab. Det er stævnejuryens ansvar at orientere de involverede parter om udfaldet af protestsagen.


§ 3. Turneringslederen.

3.1. Stævnet ledes af en (1) turneringsleder, som udpeges af showdownudvalget. 

3.2. Når tilmeldingen er slut, er det turneringslederens ansvar, at der foretages en lodtrækning. Lodtrækningen skal foretages af en person, der ikke er tilmeldt som spiller til stævnet, eller i et digitalt system, der ikke kan påvirkes. 

3.3. Efter lodtrækningen er det turneringslederens ansvar, at der udarbejdes en kampplan. Kampplanen skal være tilgængelig på Showdownudvalgets stævneside senest tooghalvfjerds (72) timer før stævnets åbning. Der skal ligeledes udsendes et link til kampplanen via den officielle mailliste.

[bookmark: _Hlk124774970]3.4. Efter deadline på de tooghalvfjerds (72) timer, må der ikke længere foretages ændringer i kampplanen.

3.5. Under stævnet har turneringslederen ansvaret for, at kampene afvikles og for at føre pointregnskab.

3.6. Efter stævnet udarbejder turneringslederen en officiel slutstilling. Showdownudvalget har ansvaret for, at slutstillingen udsendes til klubberne.

3.7. Turneringslederen må ikke deltage som spiller i stævnet.


§ 4. Dommere og trænere.

4.1. Stævnets dommere skal have en synsstyrke på minimum 6/60 på begge øjne.

4.2. Man tilmelder sig enten som spiller, som dommer eller som træner til et stævne. Man kan ikke deltage både som dommer og som træner ved det samme stævne.

4.3. Tilmeldte dommere og trænere må ikke deltage som spillere i stævnet. Tilmeldte spillere må dog gerne være træner for en anden spiller. Turneringslederen er ikke forpligtet til at tage hensyn til, at en spiller går ind som træner.

4.4. Det er showdownudvalget, som bestemmer, hvor mange dommere der skal bruges ved stævnet. Showdownudvalget er ikke forpligtet til at anvende alle de tilmeldte dommere.

4.5. Der skal som et minimum afholdes et (1) dommermøde under stævnet. Dette møde afholdes før første kamp spilles. På dette dommermøde skal dommerne lægge en fælles linje for kendelser. Dommermødets beslutninger skal meddeles til spillerne ved stævneåbningen. Der kan suppleres med et eller flere møder under eller efter stævnet.


§ 5. Spillere og showdownlicens

5.1. Alle spillere uanset synsstyrke, har ret til at deltage i nationale turneringer. Dette gælder dog ikke ved det individuelle forbundsmesterskab og ved kvalifikationsturneringer til internationale mesterskaber, hvor IBSA’s regler om mindstehandicap skal overholdes.

5.2. Der kræves en spillerlicens til alle stævner, som er arrangeret af Showdownudvalget. Derudover kræves der en spillerlicens for at stille op for Danmark, ved internationale mesterskaber.

5.3. Spillerlicensens størrelse fastsættes af Landsmødet for mindst et (1) år ad gangen.

[bookmark: _Hlk124775412]5.4. Licensperioden er fra den 1. juli til den 30. juni. 

5.5. Spillerlicensen opkræves af Showdownudvalget, og er først gyldig, når der er registreret betaling på Showdownudvalgets bankkonto.

5.6. En spillerlicens gælder til alle stævner i licensperioden. 

5.7. Enhver spiller med en spillerlicens, registreres med et tilhørsforhold til en klub. Tilhørsforholdet er låst, når en spiller er tilmeldt et stævne, gældende fra tilmeldingsfristens udløb og frem til stævnet er afviklet. 

5.8. Spillerlicensen følger spilleren, og denne kan frit ændre tilhørsforhold til en klub (se 5.7).


§ 6. økonomi og honorarer.

6.1. Betaling af forplejning og startgebyr sker forud for stævnet til showdownudvalgets konto. Hver klub skal så vidt muligt foretage en samlet indbetaling. Er betalingen ikke modtaget inden den af Showdownudvalget fastsatte deadline, er tilmeldingen ikke gyldig. 

6.2. Melder en spiller afbud til et stævne efter deadline for betaling, tilbagebetales forplejningsudgiften, hvis det er muligt. Startgebyret tilbagebetales ikke.
	
6.3. Spilles det individuelle forbundsmesterskab i samme weekend som et stævne i Showdown Cup Danmark, betragtes det som to adskilte stævner. Deltager en spiller i begge stævner, skal der derfor betales to (2) startgebyrer.

6.4. Stævnets turneringsleder og dommere ved stævnet, får dækket den samlede udgift for ophold og forplejning. Deltager turneringslederen som dommer i stævnet, udbetales kun et (1) honorar.

6.5. Stævnets turneringsleder og dommere ved stævnet, får desuden dækket deres rejseudgifter. Det er Showdownudvalget, som fastsætter reglerne for rejserefusion til stævnets dommere og turneringsleder.

6.6. Spillerrepræsentanterne i stævnejuryen modtager ikke honorar eller rejserefusion.


§ 7. Materiel og udstyr.

7.1. Showdownudvalget har ansvaret for, at de borde, som anvendes ved stævnerne er i orden. Det er også Showdownudvalgets ansvar at sørge for udstyr ved stævnebordene.

7.2. Bolde skal være i en stand, der svarer til nye bolde.

7.3. Ved hvert bord skal der være en pointtavle og et stopur. Pointtavlens brikker skal både være afmærket med sortskrift og punktskrift. 

7.4. Før starten af stævnets første kamp skal spillernes bats være kontrolleret af turneringslederen, eller af en eller flere personer udpeget af turneringslederen. Godkendte bats afmærkes. 
7.5. Det er spillernes ansvar, at deres bats bliver kontrolleret. Det er tilladt, at trænere eller hjælpere får kontrolleret bats på spillernes vegne. 

7.6. Showdownudvalget har ret til at nedlægge forbud mod brug af særlige typer bats, hvis det skønnes nødvendigt. Et sådant forbud skal klart fremgå af indbydelsen til det pågældende stævne.

[bookmark: _Hlk124777793]7.7. Kontrol af spillernes handsker og briller sker før starten af den enkelte kamp. Måling af en handske sker, hvis dommeren, modstanderen eller dennes træner er i tvivl om, hvorvidt handsken overholder kravene. Dommeren kan eventuelt rådføre sig med turneringslederen.

7.8. Alle spillere har ret til at anvende en spillerskammel.


§ 8. godskrivning af resultater.

8.1. I 2-sæts kampe gives der fire (4) point til vinderen og nul (0) point til taberen. I 3-sæts kampe gives der tre (3) point til vinderen og et (1) point til taberen.

8.2. Desuden tælles der målscore. Målscoren beregnes som forskellen mellem vinderens og taberens antal scorede mål.

8.3. Point har første prioritet. Målscore har anden prioritet.

8.4. Hvis to (2) spillere har samme antal point og samme målscore i slutresultatet i puljen eller rækken, er den indbyrdes kamp i grundspillet udslagsgivende. Hvis spillerne ikke har mødt hinanden i grundspillet skal der spilles omkamp, hvis den ene plads giver adgang til et slutspil om medaljer, eller hvis pladsen giver adgang til en rækkefinale. Er det ikke tilfældet, får begge spillere den højeste af de to (2) placeringer.

8.5. Hvis en spiller bliver skadet, sådan at han/hun må forlade stævnet permanent, godskrives de allerede opnåede resultater. De resterende kampe godskrives som 11-0 11-0 til modstanderne.

8.6. En spiller kan vælge at stoppe en kamp i utide på grund af en skade eller sygdom. Vælger spilleren selv at stoppe en kamp i utide, forlader spilleren stævnet permanent. Spilleren kan altså ikke træde ind i stævnet på et senere tidspunkt.

8.7. Dommeren har ret til at stoppe spillet med en medicinsk time out, Jævnfør IBSA regler for showdown. Hvis dette sker, og kampen ikke spilles færdig, har spilleren ret til at træde ind i stævnet igen på et senere tidspunkt.

8.8. Møder en spiller ikke op til de tre (3) første kampe ved et stævne, diskvalificeres spilleren automatisk fra resten af det pågældende stævne. Spillerens resterende kampe ved stævnet vil derfor ikke blive kaldt ud. De ikke udkaldte kampe godskrives som 11-0 11-0 til modstanderne.


§ 9. Showdown Cup Danmark.

9.1. Showdown Cup Danmark består af fire (4) stævner. Spillere og dommere tilmelder sig til et enkelt stævne ad gangen, og de vælger frit, hvilke stævner de ønsker at deltage i.

9.2. Ved hvert stævne spilles der internt i tre (3) rækker, A, B og C, hvor række A er den bedste. Nye spillere starter altid i række C.

9.3. Der foretages lodtrækning til kampprogram, hvor hver spiller forsynes med et nummer. Derefter udarbejdes kampplanen i henhold til showdownudvalgets turneringstabeller. I grundspillet skal alle spillere i den enkelte række have lige mange kampe.

9.4. Efter grundspillet går de to (2) bedst placerede spillere i hver række videre til rækkefinalen. Rækkefinalerne i alle 3 rækker er afgørende for placeringerne 1 og 2 i den enkelte række samt afgørende for uddeling af bonuspoint og eventuel oprykning. Der uddeles præmier til vinderne af alle tre (3) rækkefinaler. 

9.5. Alle kampe i grundspillet spilles bedst af tre (3) sæt med tidsbegrænsning. Alle rækkefinaler spilles bedst af tre (3) sæt uden tidsbegrænsning. I kampe med tidsbegrænsning, har spillerne kun ret til at få oplyst tidsforbruget under time outs, og ved skift af banehalvdel i kampens tredje sæt.

9.6. Efter hvert stævne foretages der op og nedrykning mellem rækkerne. Antallet af op og nedrykninger bestemmes af antallet af licenser umiddelbart før stævnet. Den optimale fordeling er tredive (30) % i række A, femogtredive (35) % i række B og femogtredive (35) % i række C.

9.7. Den eller de bedst placerede spillere i en række rykkes op i rækken ovenover. Den eller de dårligst placerede spillere i en række rykkes ned i rækken nedenunder. Hvis den procentmæssige optimale fordeling mellem rækkerne er opfyldt før stævnet, foretages der to (2) op og nedrykninger mellem rækkerne. 

9.8. Hvis fordelingen mellem rækkerne ikke er optimal, ændres antallet af op og nedrykninger. Følgende regler skal dog overholdes: Der skal som et minimum foretages en (1) nedrykning fra række A til B, og minimum en (1) nedrykning fra række B til C. Der må maksimalt flyttes halvtreds (50) % af de tilmeldte spillere i en række.

9.9. Det er showdownudvalget som før hvert stævne fastsætter antallet af op og nedrykninger. Spillerne skal orienteres om antallet af op og nedrykninger senest ved stævnets åbning.

9.10. Har en spiller ikke deltaget i fire (4) stævner i Showdown Cup Danmark i træk, rykkes spilleren automatisk en (1) række ned. Manglende deltagelse i fem (5) stævner i træk betyder, at spilleren betragtes som ny spiller med start i række C.

9.11. Efter hvert stævne i Showdown Cup Danmark uddeles der bonuspoint til alle deltagende spillere i det pågældende stævne. Bonuspoint uddeles i henhold til Showdownudvalgets bonuspoint tabeller med et hundrede (100) point til vinderen af række A, halvfjerds (70) point til vinderen af række B og femogtredive (35) point til vinderen af række C. Bonuspoint uddeles i henhold til slutresultatet af grundspillet i den enkelte række, bortset fra pladserne 1 og 2 i rækkerne, hvor finaleresultatet er afgørende, (se 9.4.).

9.12. Efter hvert stævne i Showdown Cup Danmark udsendes den aktuelle bonuspoint stilling til klubberne sammen med slutresultatet af stævnet og den aktuelle rækkeinddeling.

9.13. Vinderen af Showdown Cup Danmark er den spiller, som efter sæsonens sidste stævne har samlet flest bonuspoint. Vinderen af Showdown Cup Danmark modtager den vandrepokal, som er indstiftet af Showdownudvalget. Pokalen kan vindes til ejendom ved at vinde Showdown Cup Danmark tre (3) sæsoner i træk eller fem (5) sæsoner i alt. Vindes vandrepokalen til ejendom, skal Showdownudvalget indstifte en ny vandrepokal.


§ 10. det individuelle forbundsmesterskab.

10.1. Det individuelle forbundsmesterskab, FM,  afholdes hvert år, eventuelt sammen med et stævne i Showdown Cup Danmark. Det er tilladt for spillere at deltage i begge stævner, selvom de afholdes sideløbende i den samme weekend.

10.2. Kun spillere, som opfylder IBSA’s regler for mindstehandicap, kan deltage i FM. Turneringen spilles opdelt i en række for herrer og en række for damer.

10.3. Hver række ved FM består maksimalt af de otte (8) bedst placerede spillere på den aktuelle danske Showdown rangliste blandt de tilmeldte spillere.

10.4. Er der tilmeldt mere end otte (8) spillere i en FM række, deltager de otte (8) bedst placerede spillere på den aktuelle rangliste. De øvrige tilmeldte spillere afvises. Showdownudvalget har pligt til at meddele de afviste spillere, at de ikke kan deltage ved FM, og det indbetalte startgebyr returneres.

10.5. Der kan spilles alle mod alle i hver række. Alternativt kan hver række deles op i to (2) puljer med fire (4) spillere i hver pulje. Det er Showdownudvalget som suverænt afgør, om der skal spilles alle mod alle, eller om rækken skal deles ind i puljer.

10.6. Vælger Showdownudvalget, at en FM række inddeles i to (2) puljer, skal inddelingen ske på følgende måde: I pulje A placeres nummer 1, 4, 5 og 8, blandt de tilmeldte spillere, regnet fra toppen af den aktuelle rangliste. I pulje B placeres spillerne 2, 3, 6 og 7 blandt de tilmeldte spillere, regnet fra toppen af den aktuelle rangliste.

10.7. Det er Showdownudvalget som suverænt afgør, om der skal afvikles kvartfinaler.

10.8. Ved FM spilles alle kampe i grundspillet bedst af tre (3) sæt uden tidsbegrænsning. Eventuelle kvartfinaler spilles ligeledes bedst af tre (3) sæt uden tidsbegrænsning. Semifinaler, finale samt bronzekamp i begge rækker spilles bedst af fem (5) sæt uden tidsbegrænsning.

10.9. Ved udkald af FM kampe skal det meddeles, at der er tale om en FM kamp. Det skal ligeledes anføres på kamprapporten, sådan at dommeren er klar over, at kampen spilles uden tidsbegrænsning.

§ 11. den danske showdown rangliste.

11.1. Det er showdownudvalget som beregner og udsender ”den danske showdown rangliste”. Ranglisten er beregnet på baggrund af placeringerne ved de seneste fem (5) afholdte stævner i Showdown Cup Danmark og placeringerne ved det senest afholdte individuelle forbundsmesterskab.

11.2. Efter et stævne i Showdown Cup Danmark fjernes point fra det ældste af de fem (5) stævner, og de erstattes med point fra det netop afholdte stævne. Efter det individuelle FM fjernes point fra FM året før, og det erstattes med point fra det netop afholdte FM.

11.3. Point til ranglisten uddeles i henhold til showdownudvalgets bonuspoint tabeller, med et hundrede (100) point til vinderen af stævnet, og et (1) point til den spiller, som bliver placeret sidst. Der uddeles ranglistepoint til alle spillere, som deltager i stævnet.

11.4. Den samlede opnåede pointsum divideres med antallet af stævner, som spilleren har deltaget i, sådan at ranglistetallet eller styrketallet er et gennemsnit af de opnåede placeringer. 

11.5. Ved sorteringen af spillerne på ranglisten beregnes styrketallet med to (2) decimaler. Ved udsendelsen af ranglisten fremstår styrketallet som et heltal uden decimaler.

11.6. Er der lighed mellem flere spillere på ranglisten, går den højeste placering til den spiller, som har deltaget i flest stævner. Er der fortsat lighed, går den højeste placering til den spiller, som har opnået det højeste antal bonuspoint ved et stævne. Er der fortsat lighed, går den højeste placering til den spiller, som senest har deltaget i et stævne.

11.7. Showdownudvalget kan bruge ranglisten som grundlag for udtagelse af spillere til internationale stævner i kategori 2, i de tilfælde, hvor der er for få pladser i forhold til antallet af interesserede spillere. Kategori 2 er stævner i udlandet, som ikke er officielle mesterskaber under IBSA.


§ 12. internationale stævner.

12.1. Internationale stævner, afholdt i Danmark eller i udlandet, opdeles i to kategorier. Kategori 1 er stævner, som afholdes under IBSA. Her er det danske hold repræsenteret gennem Parasport Danmark. Kategori 2 er de stævner, som ikke afholdes under IBSA.

12.2. Følgende bestemmelser gælder for stævner i kategori to. Showdownudvalget kan ved disse stævner ikke automatisk pålægges et ansvar for holdets deltagelse i stævnet, herunder organisering af rejse, fremskaffelse af hjælpere, betaling og lignende. Showdownudvalget er dog forpligtet til at yde konsulenthjælp ved disse stævner.

12.3. Følgende bestemmelser gælder ved internationale stævner i kategori 1, hvor Showdownudvalget har ansvaret for det danske hold. Udtagelse af spillere kan ske på en af følgende tre (3) måder. A: Det individuelle FM anvendes som kvalifikationsturnering. B: Der afholdes en særskilt kvalifikationsturnering. C: Spillerne udtages efter en samlet vurdering af deres præstationer ved hjemlige og internationale stævner. Vurderingen foretages i samråd mellem Showdownudvalget, udviklingstrænerne og en eventuel tredjepart. 

12.4. Hvis FM anvendes som kvalifikation, skal det klart fremgå af indbydelsen. Hvis Showdownudvalget afholder en særskilt kvalifikationsturnering, skal spillerne opdeles i en herrerække og en damerække.

12.5. For at en spiller kan udtages til et internationalt stævne i kategori 1, skal følgende betingelser være opfyldt: A: Spilleren skal opfylde IBSA’s regler for mindstehandicap. B: Spilleren skal have deltaget i mindst et (1) stævne i Danmark indenfor de seneste tolv (12) måneder. De tolv (12) måneder regnes fra det internationale stævnes startdato.

12.6. Er udtagelsen sket via FM eller en særlig kvalifikationsturnering, og en udtaget spiller frasiger sig retten til at deltage i det internationale mesterskab, går den ledige plads automatisk videre til den næste spiller i slutstillingen.

12.7. Det skal tilstræbes, at der på det danske hold er mindst en (1) hjælper for hver to (2) spillere. Antallet af hjælpere fastsættes i et samarbejde mellem Showdownudvalget og den udtagne spillergruppe.

12.8. Hvis en spiller ønsker at medtage en personlig træner eller hjælper, som kun står til rådighed for den pågældende spiller, er andre deltagere på holdet ikke forpligtet til at betale denne persons udgifter.

12.9. Showdownudvalget skal tilstræbe, at spillerne kommer af sted for mindst mulig egenbetaling.

Februar 2023.
Parasport Danmarks Idrætsudvalg for Showdown.



